open-index/open-wikipedia-markdown huggingface dataset:
Västgøtaspets

**Västgøtaspets** (FCI #) er en mellomstor kortbeint svensk gårdshund som regnes inn under de nordiske gårds- og gjeterhundrasene blant spisshundene.

## Opprinnelse og alder
Västgøtaspets regnes altså som en spisshund, til tross for den store likheten med welsh corgi. De er nære slektninger, men om västgötaspetsen er opphavet til corgien eller eventuelt omvendt, vet ingen noe om. Hunderasen er opprinnelig en gårdshund, hvis primæroppgave var å gjete og passe på buskapen. Noen hevder at den skal stamme fra vikingtiden eller enda tidligere, men dette medfører neppe riktighet og mangler dokumentasjon. Hvor gammel den er vet man altså ikke, men trolig ble typen formet alt før 1800.

Den første rasestandarden ble klar alt i 1943, da under navnet svensk vallhund (gjeterhund). Før den tid finnes ingen referanser til verken et rasenavn eller et typenavn. Rasen ble anerkjent av Svenska Kennelklubben i 1948, etter at den svenske greven *Björn von Rosen* og *Karl-Gustaf Zetterstén* hadde lagt ned et betydelig arbeid for å bevare den. I 1953 byttet rasen navn til västgøtaspets. Noen hunder skal ha blitt sendt til Storbritannia i 1974, men rasen er fremdeles sjelden utenfor Sverige.

## Utseende, anatomi og fysikk
Västgøtaspets er en langstrakt og kortbeint spisshund. Hodet er ganske langt og kileformet, nærmest reveaktig. Skallen er nesten flat og snutepartiet noe kvadratisk. Tydelig markert stopp og stramme lepper. Ørene er mellomstore, spisse og stående. Halsen er muskuløs og lang. Brystkassen er lang og dyp, ribbeina er godt velvet. Krysset er bredt, lendet kort og kraftig, og buklinjer noe opptrukket. Horisontal, muskuløs rygg. Korte, muskuløse bein og kraftig benstamme med ovale labber og kraftige poter. Halen kan være både kort (såkalt *stubbhale*) og lang og bæres rett ut i ryggnivå.

Pelsen er middels lang, stiv, kompakt og vanntett. Kort på beinas framsider, noe lengre rundt halsen, på brystet og beinas baksider. Tett, myk underull. Fargen er gjerne grå, gråbrun, gyllengrå og rødgrå med mørkere hår på ryggen, deler av halsen og hodet. Lysere tegninger på snuten, halsen, brystet, buken, lårene, hasene og labbene. Små hvite tegn er tillatt.

Hannene blir ca. 33 cm i skulderhøyde og veier normalt 13–15 kg. Tispene blir ca. 31 cm i skulderhøyde og veier normalt 11–13 kg.

## Bruksområde
Västgøtaspets er en utpreget brukshund som trives med hard jobbing. Den egner seg som gårdshund og vakthund, herunder gjeterhund for storfe og hest. Rasen er også en god familiehund.

## Lynne og væremåte
Västgøtaspets er hardfør, tøff, modig og livlig. Den er alltid vaktsom og alert, og ganske selvstendig. Den trives best utendørs og trenger rikelig med mosjon. Rasen regnes som varsom omkring barn.

## Annet
Rasen er sunn og trenger kun normalt pelsstell.

## Se også
* Nordiske hunderaser
* Svenske hunderaser
FriBU

**Frikirkens barn og unge** (**FriBU**) driver, i samarbeid med Frikirken, en organisasjon som heter FriBU. FriBU er en landsdekkende organisasjon som har 15 ansatte, og 6-7000 medlemmer. FriBU er på samme måte som Frikirken delt inn i fem regioner. 

## Referanser


## Eksterne lenker
* 
*
Anne Gravir Klykken

**Anne Gravir Klykken** (født 26. desember 1970) er en norsk sanger fra Skien. Gravir Klykken har sin musikkutdanning fra Høgskolen i Oslo, Universitetet i Agder og Høgskolen i Telemark – institutt for folkekultur. 

Sammen med Frøydis Grorud (saksofon/fløyte) og Torjus Vierli (tangenter) utgjør hun trioen Vintermåne. Vintermåne har tre plateutgivelser og over tyve år med konserter og turneringer bak seg. 

Gravir Klykken har gitt ut to soloplater - *Husk op i ring* (2000) og *Jeg har vel ingen kjærere* (2012).

Hun har gjennom en rekke ulike prosjekter samarbeidet med blant andre Iver Kleive, Bugge Wesseltoft, Ingebjørg Harman Bratland, Aasmund Nordstoga, Audun Kleive, Helge Andreas Norbakken, Tre Sopranos, Mattis Kleppen, Sigmund Groven, Knut Buen og Bjørn Kjellemyr.

## Andre aktuelle konstellasjoner
* Trioen Helge Norbakken (perkusjon), Snorre Bjerch (perkusjon) og Anne Gravir Klykken (sang) 
* Duoen Blåsang med Frøydis Grorud og Anne Gravir Klykken 

## Diskografi
* Anne Gravis Klykken og Frøydis Grorud - *Blåsang* (2015)
* Anne Gravir Klykken – *Jeg har vel ingen kjærere* (2012)
* Vintermåne – *Skolesangboka* (2009)
* Knut Buen og Bugge Wesseltoft – *Tonebod* (2008)
* Knut Buen, Anne Gravir Klykken m.fl. – *Von* (2007)
* Vintermåne – *Søde julenat* (Kirkelig Kulturverksted 2005)
* Knut Buen – *Hjartekvad* (2005)
* Vintermåne – *Vintermåne* (2L 2002)
* Anne Gravir Klykken – *Husk op i ring* (2000)
* Iver Kleive – *Juleevangeliet* (Kirkelig Kulturverksted 1998)

## Eksterne lenker
* 
* 
*  Anne Gravir Klykkens offisielle hjemmeside
Knuten

**Knuten** kan vise til:

* Knuten (vei) – et veibyggverk ved Geiranger
* *Knuten* – navn på en mengde fjell, åser og hauger i Norge 

I tillegg brukes ofte *knuten* eller også *nuten* som en del av et sammensatt navn, som f.eks.
*Gumøyknuten i Kragerø kommune
*Jonsknuten i Kongsberg kommune

## Se også
*Klumpen
*Knute
Idrett i Storbritannia

**Idrett i Storbritannia** spiller en stor rolle i mange briters liv. Den globale utbredelsen av idretter som hadde sin opprinnelse i Storbritannia var viktig for utviklingen av moderne idrett i det 18. og 19. århundre og er sentral i den kulturelle arven etter Det britiske imperiet.

Idrettenes opprinnelse har også betydd at noen av de første separate idrettsforbundene, landslagene og ligaene ble dannet av hjemmenasjonene England, Skottland, Wales og Irland. Etter delingen av Irland i 1922 dannet noen idretter separate organisasjoner for Nord-Irland, mens andre holdt frem med en all-irsk organisering. I enkelte internasjonale konkurranser stiller kombinerte lag fra flere av hjemmenasjonene, iblant også med deltagere fra oversjøiske territorier og kronbesittelser.

Blant idrettene som har britisk opphav er badminton, biljard, boksing, bordtennis, bowls, cricket, curling, dart, fives, fotball, golf, krokket, landhockey, nettball, walisisk baseball, rounders, rugby (union og league), shinty, snooker, squash, tennis og vannpolo.

## Se også
* Storbritannia under OL
* UK Anti-Doping
* Fotball i Storbritannia

## Referanser


## Eksterne lenker
*
Álvaro Obregón (administrativt distrikt)

**Álvaro Obregón** befinner seg i Mexicos føderale distrikt. I 2020 var det registrert 759&nbsp;137 innbyggere i distriktet.

I bydelen ligger bl.a. parken Parque Tarango.
Azcapotzalco

**Azcapotzalco** befinner seg i Mexicos føderale distrikt. I 2020 var det registrert 432&nbsp;205 innbyggere i distriktet.

## Historie
### Førspansk tid
Den er en by med meget lang historie. Formodentlig fantes den som en bosetning allerede under Teotihuacáns velmaktsdager tidlig i det første århundre e.Kr. Den lå ved Texcocosjøen, en sjø som senere er forsvunnet. .Men den ble etterhvert forlatt. På 1100-tallet ble den grunnlagt på nytt. Etterhvert Azcapotzalco hovedstad for tepanekerne. Under de som tyranner ansette herskere Tezozómoc og Maxtla var Azcapotzalco den dominerende makt i Mexicodalen; aztekerne og tallrike andre folk i regionen var pliktig å yte byen tributt. Etter at aztekerherskeren Itzcóatl erobret byen i 1428 tapte Azcapotzalco sin politiske betydning.

### Kolonitiden
I 1519, da Hernán Cortés første gang kom til aztekermetropolen Tenochtitlán, fremstod Moctezuma II i praktfulle gevanter som var blitt laget i Azcapotzalco. Etter den spanske erobring (*conquista*) ble regionen underlagt de nye spanske storgodseiere Delgadillo og Maldonado. Dominikanerne anla kirke og kloster i byen. Utenfor bygrensen ble deres kapell dedisert til *Jomfruen av rosenkransen* kjent; det stod ferdig tidlig på 1700-tallet og er et godt eksempel på kolonitidens arkitektur. 

### De porfirianske tid
Mellom 1876 og 1910 endret området rundt Mexico by sterkt karakter - preget av president Porfirio Díaz. Hovedgaten i Azcapozalco fikk elegante hus i fransk stil. 

### Moderne tid
Azcapotzalco endret seg dramatisk på 1900-tallet. Mexico bys storbyområde vokste og førte til at mange forsteder ble innlemmet i byen. Azcapotzalco fremstod etterhvert for et sted for middelklassen. I september 2019 ble Azcapotzalco sete for et katolsk bispedømme. I det moderne distriktet ligger blant annet parken Parque Tezozómoc.
Waxed

***Waxed*** er debutalbumet til det norske rockebandet BigBang. Det ble først utgitt i 1995 og så gjenutgitt i 2002 av Warner Music.

## Oversikt
Plata ble første gang utgitt på frontmann Øystein Grenis eget plateselskap Grandsport Records i 1995. Plata ble senere gjenutgitt på Warner 3. juni 2002. «Elle Vogue» er et instrumentalt bonusspor, kun inkludert på albumet gjenutgivelsen. Plata inneholder blant annet låta «Marvin Dale», en hyllest til surfgitar-legendene Hank Marvin og Dick Dale. Den inneholder også «Two O'Clock», et spor Greni tidligere har nevnt som sin favorittsang av BigBang. «Elle Vogue» er dedikert til motemagasiner (som *[[Elle (magasin)|Elle]]* og *[[Vogue (magasin)|Vogue]]*) som eksposerer kvinner som vanlige menn ikke har råd til, ifølge Øystein Grenis egne uttalelser.

## Sporliste
# «Bus Ride» – 4:04
# «Limo Driver» – 3:38
# «The Man» – 2:38
# «Little Cloud» – 3:48
# «Two O'Clock» – 4:06
# «Tennis Club» – 4:06
# «Marvin Dale» – 2:36
# «Rules Understood» – 2:44
# «Situations» – 4:30
# «Usually» – 3:17
# «Down There Again» – 2:50
# «Elle Vogue» (bonusspor) – 2:00

## Personell
### Bigbang
*Øystein Greni – Vokal, gitarer, produsent, miksing, mastering
*Erik Tresselt – Bassgitar, vokal, produsent, miksing, mastering
*Christer Engen – Trommer, vokal, produsent, miksing, mastering
### Øvrige
*Iver Olav Erstad – orgel på *Tennis Club*
*Jørn Christensen - produsent/tekniker på *Little Cloud*
*Børge Finstad - produsent, tekniker, miksing
*Audun Strype - mastering
*Fin Serck-Hanssen - fotograf
*Aud Viker - coverdesign 

## Eksterne lenker
*
Benito Juárez (administrativt distrikt)

**Benito Juárez** befinner seg i Mexicos føderale distrikt. I 2020 var det registrert 434&nbsp;153 innbyggere i distriktet.
Cuajimalpa

**Cuajimalpa de Morelos** befinner seg i Mexicos føderale distrikt. I 2020 var det registrert 217&nbsp;686 innbyggere i distriktet.
Gustavo A. Madero (administrativt distrikt)

**Gustavo A. Madero** befinner seg i Mexicos føderale distrikt. I 2000 var det registrert 1&nbsp;233&nbsp;922 innbyggere i distriktet.
Magdalena Contreras (administrativt distrikt)

**Magdalena Contreras** befinner seg i Mexicos føderale distrikt. I 2000 var det registrert 221&nbsp;762 innbyggere i distriktet.

## Eksterne lenker
*
Iztacalco

**Iztacalco** er et administrativt distrikt i Mexicos føderale distrikt. I 2000 var det registrert 410&nbsp;717 innbyggere i distriktet.

I Iztacalco ligger blant annet Ciudad Deportiva de la Magdalena Mixihuca, med Palacio de los Deportes, Autódromo Hermanos Rodríguez og Foro Sol.
Venustiano Carranza (administrativt distrikt)

**Venustiano Carranza** befinner seg i Mexicos føderale distrikt. I 2005 var det registrert 447&nbsp;459 innbyggere i distriktet. Nasjonalarkivet ligger i distriktet i bygningen Palacio de Lecumberri**.**
Affinitet

**Affinitet**, fra det latinske ordet *affinitas* (slektskap), er betegnelsen for tiltrekningskraften mellom kjemiske emner, som gjør at disse reagerer med hverandre, det vil si at de lager kjemiske forbindelser. 

Affinitet er et gammelt begrep som har vært brukt i naturvitenskapen siden 1600-tallet. I moderne sammenheng bruker man ofte begrep som indre energi, entalpi, entropi eller Gibbs frie energi i stedet.

## Eksterne lenker
* Affinitet snl.no, lesedato 3. februar 2016.
Fedra (Racine)

***Fedra*** er et fransk-klassisk stykke fra 1677 av dramatikeren Jean Racine. Stykket bygger på en athensk-minoisk myte og både Seneca og Evripides har skrevet stykker fra denne myten. Originalen er skrevet på aleksandriner og er på fem akter.

## Figurer
*Tessevs *konge*
*Fedra *hans kone*
*Hippolytos *hans sønn, Fedras stesønn*
*Aricia *datter av kong Tessevs fiende*
*Teramenes *Hippolytos' tjener og konfindent*
*Oione *Fedras terne og konfindent*
*Ismene *Aricias terne og konfindent*

## Handling
;Første akt

Fedra har lenge hatt kjærlighet for kong Tessevs sønn, Hippolytos, men kan ikke få ham fordi hun er gift med faren hans. Hippolytos vil ikke ha Fedra, men elsker derimot Aricia. Hun er datter av Tessevs fiende og han har forbud mot å treffe henne. Den andre konflikten er arvingen av tronen. Spørsmålet er om det er Hippolytos eller Fedras sønn som er den rettmessige arvingen.

;Andre akt

En budbringer kommer med beskjeden om at kong Tessevs skip har forlist og kongen blir meldt død. Denne nyheten åpner opp for tilspissing i begge konfliktene. Hyppolytos erklærer sin kjærlighet for Aricia mens Fedra erklærer sin kjærlighet for Hippolytos. Fedras sønn blir valgt til konge.

;Tredje akt

Fedra forsøker å vinne Hippolytos' hjerte ved å friste med kongetronen, men plutselig kommer omslaget(peripeti), en beskjed om at Tessevs er i live. Fedra er skyldig på grunn av sin kjærlighetserklæring til Hippolytos og han er skyldig i å trosse farens forbud mot å møte Aricia.

;Fjerde akt

I fjerde akt lyver Oione på Hippolytos for å redde Fedra og Tessevs landsforviser sønnen sin. Fedra får vite om Hippolytos kjærlighet til Aricia og har mistet alt og beseglet sin skjebne.

;Femte akt

Aricia forsøker å snakke med Tessevs og overtaler ham til å forhøre Oione en gang til, men da har hun tatt livet av seg. Da han skjønner han har gått for langt i å landsforvise sønnen sin, forsøker han å kalle ham tilbake, men Hippolytos er død. Fedra kommer tilslutt med en innrømmelse og dør.

## Tolkning
Stykket uttrykker en tvil på mennesket og samfunnets mulighet til å løse konflikter. Slutten i *Fedra* er en helt annen enn den i Molières *Tartuffe*, der kongemakten griper inn og løser problemene på forunderlig vis. Fedra viser at den eneste frelse ligger i Guds nåde alene, og slik stiller seg tvilende til det kongedømmet som var under Ludvig XIV.
Milpa Alta

**Milpa Alta** er et administrativt distrikt sørøst i Mexicos føderale distrikt. I 2000 var det registrert 96&nbsp;744 innbyggere i distriktet.

Til tross for sin beliggenhet innenfor bygrensa i Mexico by, består området stort sett av furuskog. Her finnes det også små samfunn som snakker nahuatl, det dominerende urspråket i det sentrale Mexico.
Qassaman bin nazilat Il-mahiqat

**Qassaman bin nazilat Il-mahiqat** (norsk: «Vi sverger ved lynet som ødelegger») er Algeries nasjonalsang. Mufdi Zakariah skrev teksten i 1956. Han satt da i Barberousse-fengselet. Senere i 1956 satte Mohamed Fawzi fra Egypt melodi til den, etter at Mohamed Triki først hadde gjort et forsøk på tonesetting. Sangen ble innført som nasjonalsang i 1963.

## Referanser
Caracalla

**Caracalla** (188–217) var keiser i Romerriket fra 211 til sin død. Han var sønn av keiser Septimius Severus. Ved fødselen fikk han navnet **Lucius Septimius Bassianus**, men senere forandret familien navnet til **Marcus Aurelius Antoninus**. Tilnavnet *Caracalla* henspiller på en klesdrakt i gallisk stil som han ofte brukte. Romerne gikk med to tunikaer når det var kaldt i været, den innerste kaltes *subacula*, mens over-tunikaen het *tunica exteriodum*. Sistnevnte ble gradvis lenger, og ca. år 100 nådde den ned til anklene. Den var da blitt kjent som *caracalla*, og ca. år 200 ble den båret av nesten alle – også keiseren.

Han regnes som en stor tyrann. Det som fortelles om hans regjering er usikkert på mange måter.

I 198 ble han utnevnt til medregent av sin far og fikk tittelen *Augustus*. Hans ett år yngre bror Geta ble fra 209 også utnevnt til medregent. Da faren døde, ble begge to hans etterfølgere, men snart ble det fiendskap mellom dem. Dette endte med at Caracalla drepte broren. Han sørget deretter for at mange av brorens venner også led døden.

Han var muligens ikke en spesielt dyktig politiker, og omgav seg alltid med embedsmenn som kunne gi råd. 

Caracalla er kjent for å ha gitt romersk borgerskap til alle frie menn innenfor rikets grenser. Dette var en betydelig reform, da borgerrett tidligere kun hadde blitt gitt dem som bodde i Italia. 

Mens faren beundret Hannibal og reiste en statue av ham, sies det at Caracalla var en beundrer av Aleksander den store, og han skal ha forsøkt å utføre lignende erobringer som han. Han aksentuerte imidlertid det rå i krigføringen. Han var også interessert i mystikk og skal ha fulgt egyptiske skikker. Som den eneste romerske keiser lot han seg avbilde i en faraos klær. 

Han gikk til krig mot germanerne og skal i den forbindelse ha utvist stor grusomhet mot sine beseirede fiender. Han gikk også til krig mot Partia og skal under reisen ha sørget for at en rekke mennesker i Alexandria ble drept. Under krigen mot Partia ble han imidlertid myrdet av en offiser. 

## Referanser
Guvernementet Giza

**Al Jizah** (arabisk: الجيزة) er en av Egypts regioner, og ligger midt i landet. Al Jizahs hovedstad er Giza.

## Kilder
* Governorates of Egypt statoids.com

## Eksterne lenker
*
Paleocen

**Paleocen** er den eldste geologiske tidsepoken i tertiærperioden (65-56 millioner år siden). Sammen med eocen (56-33,9 millioner år siden) og oligocen (33,9-23 millioner år siden) utgjør paleocen paleogen (65-23 millioner år siden), en periode som sammen med det påfølgende neogen utgjør jordens nytid. Faunaen i denne perioden var preget av den svære masseutryddelsen som markerte slutten på Kritt-tiden, kjent som Kritt-paleogen-utryddelsen.

Paleocen begynte ved grensen mellom kritt og tertiær da de landlevende dinosaurene døde ut, noe som ga rom for en rask utvidelse og utbredelse av fugler, da som noen svært store, ikke flygedyktige, kjøttetende fugler. Til en viss grad også pattedyrtyper under epoken, men de var fortsatt forholdsvis få og små, og mange av de kjente artene representerer grupper som nå er utdødde. Klimaet under paleocen var stabilt varmt, med temperaturer rundt ti grader høyere enn i dag. Imidlertid endte epoken med en dramatisk ytterligere oppvarming av jordens klima, paleocen-eocen oppvarmingen (se Ypresium).

## Etymologi
Ordet «paleocen» ble først gang brukt av den franske paleobotanikeren og geologen Wilhelm Philipp Schimper i 1874 mens han beskrev forekomster nær Paris (stavet *Paléocène* i hans avhandling).

## Referanser


## Eksterne lenker

* Paleocene Mammals
* BBC Changing Worlds: Paleocene
* Maryland Paleocene Fossils
* Paleos: Paleocene
Dinanath Sharma

**Dinanath Sharma** (andre transkripsjoner *Deena Nath Sharma*, *Dina Nath Sharma*), også kjent under partinavnet **Ashok** (født 19. juli 1945), er en kommunistleder i Nepal. Han er medlem i politbyrået i NKP (Maobadi).

Sharma har tidligere vært han med i NKP (Masal), et parti leda av Mohan Bikram Singh. Singh og hans parti er sterkt fiendtlige til maoistopprøret som starta i februar 1996.

Sharma var en sentral talsperson for NKP(Masal) rundt 1990. Bl.a. var det han som på vegne av partiet kom med en kraftig fordømmelse mot Baburam Bhattarai (som nettopp hadde brutt med NKP(Masal) og valgfronten som Bhattarai leda, Samyukta Janamorcha Nepal, våren 1991.

4. mai 1994 blei han arrestert sammen med 15 andre i en demonstrasjon til støtte for jordokkupanter i distriktet Udayapur.

I 1997 blei han arrestert blant mange andre ledere i kampen mot et forslag til ny antiterroristlov.

Da NKP(Masal) vedtok å stille til valg i 1999 protesterte  Sharma. Han gikk inn for at partiet skulle boikotte valget og støtte opprøret isteden.

6. april 1999 brøyt ei gruppe leda av Sharma seg ut og stifta et nytt parti som fortsatte å bruke samme navn: NKP(Masal). Sharmas Masal innleda samarbeid med NKP(Maobadi) og gikk nokså raskt inn der.

Sharma blei tatt inn som politbyråmedlem i NKP(Maobadi).

I politbyrået fikk han selskap av flere som hadde brutt med Singh og NKP(Masal) før ham: Partisjef Prachanda brøyt med Singh i 1985, Baburam Bhattarai i 1991.

Han var også koordinator for Koordineringskomiteen av Sør-Asias maoistiske partier og organisasjoner.

Våren 2005 dukka han opp i nyhetene i samband med partikampen mellom Prachanda og B. Bhattarai. Prachanda reagerte mot kritikk fra B. Bhattarai, og fikk ham avsatt fra alle stillinger i partiet og ifølge noen kilder internert, sammen med sine to nære medarbeidere Hisila Yami og Dinanath Sharma. I løpet av sommeren blei konflikten offisielt løst, og de tre blei gjeninnsatt i ledende verv i partiet.

Et år etter kom han til Katmnandu som medlem av NKP(Maobadi)s gruppe på tre forhandlere, som skulle diskutere fred og et nytt politisk system med den nye regjeringa utpekt av Sjupartialliansen for demokrati i Nepal. (De to andre var sjefsforhandler Krishna Bahadur Mahara og Dev Gurung. )

Det må reknes som uvanlig at en leder som har vært med så kort tid i partiet – og enda mer: som var kasta ut av alle ledende stillinger for mindre enn et år sida – er med i ei så viktig forhandlingsdelegasjon.

I juni 2006 lå fortsatt etterlysninga hans fra Royal Nepalese Counter Insurgency Operations ute på Internett. Men det hindra ikke Sharma i å snakke på historias kanskje største møte i Kathmandu 2. juni, uten at Nepals Army (som hæren var omdøpt til) greip inn.

Mer private opplysninger om Sharma er ikke kjent.

## Se også
* NKP (Masal)
* NKP (Maobadi)
* NKP (Ekda Kendra Masal)
* Mohan Bikram Singh
* Prachanda
* Baburam Bhattarai
* Hisila Yami
* Krishna Bahadur Mahara
* Jana Andolan 2006

## Eksterne lenker
*
Fludd

**Fludd** kan sikte til:

## Personer
* Derrick Fludd – Maler
* Robert Fludd – mystisk person fra  1600-tallet

## Annet
* Fludd (roman), en roman skrevet av Hilary Mantel
* FLUDD er en vannjet som brukes av protagonerne som våpen i videospill Super Mario Sunshine
Graviton

**Gravitoner** er hypotetiske elementærpartikler som formidler gravitasjonskraften. Disse gravitonene blir for eksempel utvekslet mellom et fallende eple og Jorda, men de er til nå ikke påvist.

Gravitajonskraften er ikke beskrevet på sub-atomisk nivå. Det er derfor gravitasjon ikke inkluderes i det vi kaller kvantemekanikken, den delen av fysikken som beskriver atomer, molekyler og oppbygningen av disse. Gravitonbosonet kan hypotetisk være inngangen forskerne trenger for å forstå hvordan gravitasjon fungerer på et helt grunnleggende nivå.

The Large Hadron Collider (LHC) eid av CERN, den europeiske organisasjon for kjernefysisk forskning, er en 27 kilometer lang partikkelakselerator. Den akselerer partikler tett opp mot lysest hastighet i to motsatte partikkelstrømmer i et rør som heretter kolliderer med hverandre. Effekten av kollisjonen lager et fyrverkeri av partikler som flyr i alle retninger. Målet til akseleratoren er å oppdage nye partikler og fenomener med sine detektorer. Det er her en påvisning av gravitoner kan finne sted.
Game Boy Micro

**Game Boy Micro** (forkortet til **GBM**) er den tredje utgaven av Nintendos håndholdte spillkonsoll Game Boy Advance. GBM er på størrelse med en vanlig mobiltelefon, og er kompatibel med alle spill utviklet til Game Boy Advance.

GBM har en mindre, men merkbart skarpere skjerm enn forgjengerne, med justerbar lysstyrke. Den har også høretelefonutgang og utskiftbare frontdeksler, som kan kjøpes separat. Game Boy Micro er ikke kompatibel med de eldre Game Boy- og Game Boy Color-konsollene, og spill utviklet til disse kan derfor ikke spilles på GBM.
## Eksterne lenker
*
Sharpeville-massakren

**Sharpeville-massakren** fant sted i Sharpeville i  Soweto Sør-Afrika i 1960. 21. mars 1960 åpnet sørafrikansk politi ild og drepte 69 PAC medlemmer som demonstrerte mot innføringen av passlover for svarte. Passlovene innebar en betydelig innskrenking i bevegelsesfriheten for den svarte befolkningen. I ettertid viste det seg at flesteparten av de drepte var skutt i ryggen, og overlevende vitnet på at de var i gang med å flykte da politiet plutselig åpnet ild.  Massakren førte til at en rekke svarte politiske  partier og bevegelser i landet, inkludert ANC og PAC ble forbudt. Det utløste også at både ANC og PAC startet væpnede aksjoner og grunnla geriljabevegelser med baser utenfor Sør-Afrika.

## Se også
* Marikana-massakren
* Nelson Mandela minnesteder

## Eksterne lenker
* sahistory.org.za: Sharpeville Massacre, 21 March 1960 (en)
* Aftenposten.no: Minnet ofrene for Sharpeville-massakren 50 år etter
* refworld.org: Resolution 134 (1960) of 1 April 1960
Roland SC-55

**Roland SC-55** (Sound Canvas) er en MIDI-kompatibel lydmodul utgitt i 1991 av Roland Corporation.

SC-55 var den første lydmodulen som støttet den nye General MIDI-standarden (GM). Roland hadde også utvidet instrumentregisteret til å støtte sin nye Roland GS-standard. Dette inkluderte flere trommesett og kontrollere. Synthen bruker både pulskodemodulering (PCM) og en forenklet versjon av LA-syntesen. Den har også instrumentregisteret fra Roland MT-32, men det kunne ikke programmeres slik som på en MT-32. På grunn av dette er ikke denne modulen 100% kompatibel med MT-32.

SC-55 var beregnet for PC-musikkentusiaster. Den har 317 instrumenter og 9 trommesett. Den kan spille av 16 spor med 24-stemmers polyfoni, og støtter også romklang og kor-effekt.

Roland ga også ut SB-55 (Sound Brush), en rimeligere MIDI-sekvenser som er like stor som SC-55. Begge to kan derfor monteres sammen i et rack.

Roland ga også ut SC-55 på:
*Roland SCC-1, et ISA-kort med et MPU-401-grensesnitt, også gitt ut som Roland SCC-1A or Roland SCC-1B.
*Roland SCD-15, et datterbord til lydkort.
*Roland SCD-55, et PCMCIA kort til bærbare datamaskiner.
*Roland GPPC-N, et lydkort til NECs datamaskiner.

Andre modeller med like tonegeneratorer er:
*Roland CM-300, som ikke har LCD-skjerm og alle kontrollene som SC-55, siden den er beregnet for bruk med PC.
*Roland CM-500, som ikke har LCD-skjerm og alle kontrollene som SC-55, siden den er beregnet for bruk med PC.
*Roland SC-155, som også har glidebrytere for master- og kanalvolum og panorering.
*Roland SC-55mkII, som endte utviklingen med 354 instrumenter og en polyfoni på 28 stemmer.

## Eksterne lenker
* Bobs MIDI-informasjon
* Informasjon og programvare
Game Boy Advance SP

**Game Boy Advance SP** (forkortet til **GBASP**) er en forbedret versjon av Game Boy Advance, og ble lansert i 2003. Game Boy Advance SP er like kraftig som Game Boy Advance, men har fått en rekke nye funksjoner og forbedringer. SP står for «Special».

## Oppsummering av forbedringer og forandringer på Game Boy Advance SP

*Game Boy Advance SP er sammenleggbar.
*Skjermen har nå fått frontbelysning.
*En ny knapp, rett under skjermen, lar spilleren slå lyset av/på etter ønske.
*Game Boy Advance SP har et innebygget batteri som kan lades opp.
*Batterilevetiden er på 10 timer med lyset på og 18 timer med lyset av.
*Knappene er ikke myke når de trykkes ned, men harde, som på mobiltelefoner.
*Høretelefon-utgang finnes ikke på maskinen. En kabel kan kjøpes separat for funksjonen.

## Tilbehør

***[[Hodetelefoner|Hodetelefon]]-plugg:** Kabel som kobles inn i GBASP-maskinen. Gjør det mulig å spille med høretelefoner.
***Lader:** Følger med maskinen. Brukes til å lade opp batteriet på GBASP.
## Eksterne lenker
*
Roland SCC-1

**Roland SCC-1** (Sound Canvas Card 1) kombinerer et MPU-401-grensesnitt og den General MIDI-kompatible tonegeneratoren fra Roland SC-55 på et enkelt 8-bits ISA-kort.

Tre varianter eksisterer:
*SCC-1: Basert på den originale SC-55 med 317 instrumenter
*SCC-1A: Basert på den forbedrere Roland SC-55mkII med 354 instrumenter.
*SCC-1B: Basert på den forbedrede Roland SC-55mkII med 354 instrumenter. Programmet Band-in-a-Box er også inkludert of derfor navnet SCB-1B.

## Se også
* MPU-401
Jodhpur

**Jodhpur** er en by i den indiske delstaten Rajasthan. Byen ligger i den østlige delen av delstaten i ørkenen Thar. Byen har 846&nbsp;408 (2001) innbyggere, og ble grunnlagt i 1459. 

Byen var tidligere hovedstad i en fyrstestat med samme navn. Fra den tiden stammer mange palasser, fort og templer som sammen med ørkenlandskapet idag trekker mange turister til byen og distriktet.
Band-in-a-Box

**Band-in-a-Box** er et program som brukes for å dynamisk lage solostykker og musikk for band i forskjellige stiler og med forskjellige akkordprogresjoner. Programmet er laget av PG Music Inc.

## Eksterne lenker
* PG Music Inc. – Band-in-a-Box
Japanske hunderaser

Det finnes flere **japanske hunderaser**, hvorav spesielt seks av spisshundene er svært interessante i kynologisk sammenheng. Alle seks er utnevnt som nasjonalmonumenter i hjemlandet Japan, og opprinnelsen er svært gammel.

## Historie
Seks av de sju japanske spisshundene tilhører de eldste hundene verden kjenner til. Man vet ikke nøyaktig når og hvordan de kom til de japanske øyene, men en teori er at de kom via folkevandringer fra Koreahalvøya for mer enn 2&nbsp;000 år siden. At det finnes lignende hunder i Korea, eksempelvis koreansk jindo, miryanghund og pungsanhund, forsterker denne teorien som en mulig forklaring. Det indikerer også at de japanske hundene har en felles progenitor med de koreanske, selv om slektskapet dem i mellom fortsatt er uavklart. Man antar imidlertid at alle disse hundene nedstammer fra urhunder som levde for mellom 2&nbsp;000 og 6&nbsp;000 år siden i Asia. De japanske rasene har trolig fått sin endelig utformet først etter at de kom til Japan.

I Japan er det funnet 3&nbsp;000 år gamle arkeologisk bevis for en hundetype som påminner sterkt om shiba (den minste av dem). Denne rasens manglende genetiske spredning (sammenlignet med de fem andre) indikerer også at dette er den eldste og mest opprinnelig av disse hundene. Det er også den eneste av de seks som ikke kan regnes til et bestemt område i Japan.

## Typer og raser
### [[Vakt- og vokterhunder]] (gruppe 2)
* Tosa er en stor og kraftfull japansk kamphund skapt gjennom selektiv avl på slutten av 1800-tallet. Denne hunderasen har på grunn av sine kamphundegenskaper blitt forbudt i Norge og en rekke andre land.

### [[Terriere]] (gruppe 3)
* Japansk terrier er en sjelden og meget hendig småhund som stammer fra 1600-tallet.

### [[Spisshunder]] (gruppe 5)
* Akita er den største av de japanske spisshundene. Den ble erklært å være et nasjonalmonument i 1931.
* Hokkaido er en mellomstor spisshundrase. Den ble erklært å være et nasjonalmonument i 1937.
* Japansk spisshund er en moderne liten rasehund skapt i Japan mot midten av 1900-tallet.
* Kaï er en mellomstor spisshundrase. Den ble erklært å være et nasjonalmonument i 1934.
* Kishu er mellomstor spisshundrase. Den ble erklært å være et nasjonalmonument i 1934.
* Shiba er den minste av de japanske spisshundene, men kanskje den eldste. Den ble erklært å være et nasjonalmonument i 1936.
* Shikoku er en mellomstor spisshundrase. Den ble erklært å være et nasjonalmonument i 1937.

### [[Selskapshunder]] (gruppe 9)
* Japanese chin er en spennende og eksklusiv småhund som man mener kom til Japan i år 732.
Lake District

**Lake District** er en nasjonalpark i Storbritannia. Den ligger i Cumbria i England, og er det eneste sted i England hvor man finner høyde på over 3000 fot, det vil si drøyt 900 meter, over havnivå. Området ble populært som turmål på begynnelsen av det 19. århundre, da dikterne William Wordsworth, Samuel Taylor Coleridge og Robert Southey skrev om det. De tre ble kjent som Lake Poets.

## Geografi

Området er omkring 55 km langt og bredt. Den siste istiden endte for omkring 15&nbsp;000 år siden, og etterlot det landskapet man finner i parken, med brede U-formede daler og en rekke innsjøer (*lakes*) som har gitt navn til området. De høyestliggende områdene er steinete, mens man lenger ned finner myr med lyngvekst. Under tregrensen finnes gammel eikeskog side om side med furu som ble plantet ut i det 19. århundre. På grunn av mye nedbør i området er bakken ofte gjennomtrukket av vann. 

Det høyeste punktet i parken, og i England, er Scafell Pike, med høyde på 978 moh.

## Verdensarv
I 2017 ble kulturlandskapet i Lake District oppført på UNESCOs liste over verdensarv.

## Referanser


## Eksterne lenker
*
Every Picture Tells a Story

***Every Picture Tells a Story*** er et musikkalbum av Rod Stewart, utgitt i 1971.

På det som regnes som Stewarts beste album, mikser han egenproduserte låter med sine egne versjoner av andres material. Best huskes det nok for hans signatursang «Maggie May», skrevet av Stewart og Martin Quittenton.

Flere av medlemmene fra bandet han var vokalist i på denne tiden, Faces, deltar også på denne platen. Ron Wood er sågar kreditert som låtskriver sammen med Stewart på tittelsporet.

*Every Picture Tells a Story* ble i 2002 kåret til det 172. beste rockealbumet noensinne av Rolling Stone. Albumet klassifisert som en *klassiker* av musikkavisen Panorama.

## Sporliste

# «Every Picture Tells a Story» (Rod Stewart/Ron Wood) – 5.59
# «Seems Like a Long Time» (Ted Anderson) – 4.01
# «That's All Right» (Arthur Crudup) / «Amazing Grace» (tradisjonell) – 5.58
# «Tomorrow is a Long Time» (Bob Dylan) – 3.44
# «Maggie May» (Rod Stewart/Martin Quittenton) – 5.43
# «Mandolin Wind» (Rod Stewart) – 5.32
# «(I Know) I'm Losing You» (Norman Whitfield/Eddie Holland/Cornelius Grant) – 5.19
# «Reason to Believe» (Tim Hardin) – 4.07

## Eksterne lenker
*
The Jeff Beck Group

**The Jeff Beck Group** var en engelsk rockegruppe som eksisterte i perioden fra 1968 til 1972.

Gruppens to best kjente album, *Truth* og *Beck-Ola*, regnes av mange som forløperne til heavy metal.

Flere kjente musikere spilte i The Jeff Beck Group. I tillegg til Jeff Beck selv, tok kjente navn som Rod Stewart, Ron Wood og Nicky Hopkins del i prosjektet.

## Medlemmer

### 1968–1969

* Jeff Beck – gitar
* Rod Stewart – vokal
* Ron Wood – bass/gitar
* Nicky Hopkins – piano/orgel
* Mick Waller – trommer

### 1971–1972

* Jeff Beck – gitar
* Bob Tench – vokal/gitar
* Clive Chaman – bass
* Max Middleton – piano/keyboard
* Cozy Powell – trommer

## Plateutgivelser

* *[[Truth]]* (1968)
* *Beck-Ola* (1969)
* *Rough and Ready* (1971)
* *Jeff Beck Group* (1972)

## Eksterne lenker
*
Chris Cooper

**Christopher Walton Cooper** (født 1951) er en amerikansk skuespiller. Han vant en Oscar i klassen beste mannlige birolle for sin rolle som «John Laroche» i filmen *[[Adaptation]].

I 1996 opptrådte Cooper i [[regissør]] [[Joel Schumacher]]s film *A Time to Kill* som er basert på en roman på [[John Grisham]]. Cooper opptrådte som en [[homofobi]]sk [[oberst]] i [[American Beauty (film)|*American Beauty*]], en rolle som sikret ham en [[Screen Actors Guild Award]]-nominasjon for beste mannlige birolle. I 2000 spilte Cooper oberst Harry Burwell i *The Patriot*.

I 2002 spilte han i *The Bourne Identity* med [[Matt Damon]] i hovedrollen, som en hensynsløs [[CIA]]-direktør, en rolle han gjentok (i [[flashback]]s) i oppfølgeren *The Bourne Supremacy*. Cooper var i 2005 med i tre kritikerroste filmer, henholdsvis som en [[oberstløytnant]] i *Jarhead* der han spilte mot [[Jake Gyllenhaal]], *Capote*, og i *Syriana*. Han var også med i thrilleren *Breach*, der han spilte [[FBI]]-agent og [[landsforræder]] [[Robert Hanssen]]. Han spilte også i thrilleren *The Town'' med blant annet Ben Affleck, Rebecca Hall, Jeremy Renner og Blake Lively i 2010.

## Filmografi
* 2007 «Breach» som Robert Hanssen. FBI-agent, og spion for Sovjetunionen.
* 2007 The Kingdom som spesialagent Grant Sykes fra FBI
* 2009 Til Huttetuenes land som Douglas.
* 2009 New York, I Love You som Alex.
* 2010 Remember Me som Neil Craig.
* 2010 The Tempest som Antonio.
* 2012 The Company You Keep som Daniel Sloan.
* 2013 Familien, August: Osage County som Charlie Aiken.
* 2014 The Amazing Spider-Man 2 som Norman Osborn.
* 2016 miniserien 22.11.63 som Al Templeton.
* 2016 Live by Night som Sheriff Irving Figgis.

## Referanser


## Eksterne lenker
* 
*
Nicky Hopkins

**Nicky Hopkins** (født 24. februar 1944, død 6. september 1994) var en britisk musiker som deltok i innspillingen av mange sanger på 1960- og 1970-tallet.

Hopkins var medlem i flere band, deriblant The Jeff Beck Group, men han spilte også piano og orgel på flere av låtene til artister som The Rolling Stones, The Beatles, The Who, John Lennon og Jefferson Airplane. Blant låtene han bidro til er «Sympathy for the Devil» (The Rolling Stones), «Jealous Guy» (John Lennon) og «Revolution» (The Beatles).

## Referanser


## Eksterne lenker
* 
* 
*
Stiftelsen Revita Norge

**Stiftelsen Revita Norge** kan spore sin historie tilbake til etableringen av Revita Bærum i 1989, knyttet til den økte arbeidsledigheten i kjølvannet av bankkrisa etter jappetida. Siftelsen mente at den viktigste ressursen i kampen mot ledigheten var de ledige selv. Stiftelsen drev jobbskapingssentre og målgruppen var alle ufrivillig yrkespassive, uansett trygdestatus. Revitas opplegg fulgte nye trender for både etablerertiltak og for offentlig-privat partnerskap.  Opplegget, initiert av de arbeidsledige selv, har blitt kalt Revita-modellen. Revita Norge var medlem av Velferdsalliansen.

Det første Revita-senteret ble etablert i Bærum i 1989, senere kom det sentre blant annet i Oslo, Ålesund, Kongsberg og Drammen. Revita Enebakk forsøkte seg i 1990. I 1993 dannet de en felles nasjonal stiftelse. Sentrene ble hovedsakelig drevet med driftstilskudd fra Arbeidsdirektoratet.

På slutten av 1990-tallet representerte stiftelsen fire sentre som ble oppsøkt av 600**–**700 brukere årlig. Sentrene vektla individets behov og egenaktivitet, og resulterte blant annet i at mange på eget initiativ skapte arbeidsplasser.

Revita Oslo og Buskerud endret etter hvert profil til rendyrkede etablerersentre, og skiftet navn til henholdsvis Kompetansesentert for idé og forrretningsutvikling og EtablererKompetanse. Revita Drammen ble nedlagt i 2001. I St.prp. 1 (2000-2001) foreslo departementet å avvikle ordningen med jobbskapingsprosjekter og i stedet samordne arbeidet bedre. Stiftelsen Revita Norge gikk konkurs i 2005.

## Referanser
Spesifikk rotasjon

Den **spesifikke rotasjonen** til en kjemisk forbindelse [&alpha;]D er definert som den observerte vinkel av optisk rotasjon &alpha; når lys med en bølgelengde av 589 nanometer (natriums D-linje) passerer gjennom prøven med en veilengde på 0,1 meter og en prøvekonstrasjon på 1 gram per milliliter. Den spesifikke rotasjonen til et rent materiale er en intensiv egenskap hos materialet ved en gitt bølgelengde og temperatur. Verdier skal alltid adfølges av temperaturen som målingen ble foretatt ved og løsningen som materialet var løst i (selv om vann ofte blir antatt). Den formelle enheten for spesifikk rotasjon er deg cm² g-1 men vitenskapelig litteratur bruker vanligvis bare grader. En negativ verdi betyr levorotatorisk rotasjon og en positiv verdi betyr dextrorotatorisk rotasjon. Noen eksempler:
* Sukrose +66,47°
* kolesterol −31,5°
* Kamfer +44,26°
* Penicillin V +223°
* taxol −49°
* (S)-bromobutan +23,1° 
* (R)-bromobutan −23,1°
* (+)-cavicularin +168,2°

Optisk rotasjon blir målt med et instrument kalt et polarimeter. Det er et lineært forhold mellom den observerte rotasjonen og mengden av den optisk aktive komponent i prøven:

:[\alpha]_\lambda^T = \frac{\alpha}{l \times c}

der *l* er veilengden og *c* er konsentrasjonen, for en prøve ved temperatur *T* og bølgelngde *&lambda;*. Hvis forbindelsen har en svært stor spesifikk rotasjon eller en prøve er svært konsentrert, kan den faktiske rotasjonen av prøven være større enn 180°. En enkelt polarimetermåling kan imidlertid ikke oppdage når dette har hendt (for eksempel så er verdiene +270° og –90° ikke mulig å skille fra hverandre, heller ikke verdiene 361° og 1°). I disse tilfellene vil måling av rotasjonen ved flere ulike konsentrasjoner gjøre det mulig å avgjøre den riktige verdien.

Måling av optisk rotasjon gir oss en mulighet til å vurdere den optiske renheten av en prøve som inneholder en blanding av enantiomerer. Dersom, for eksempel, en prøve med bromobutan målt ved standardforhold har en observert rotasjon på −9,2°, indikerer dette at nettoeffekten skyldes (100&nbsp;%)(9,2°/23,1°)=40&nbsp;% av R-enantiomeren. Resten av prøven er en rasemisk blanding av enantiomerer (30&nbsp;% R og 30&nbsp;% S), som ikke har noen netto innvirkning på den observerte rotasjonen. Det enantiomeriske overskuddet er 40&nbsp;%; den totale konsentrasjon av R er 70&nbsp;%.
Tim Robbins

**Timothy Francis Robbins** (født 1958) er en amerikansk skuespiller, manusforfatter og filmregissør.

## Filmer som skuespiller (utvalg)
* 1989 – *[[Soga om Eirik Viking (film)|Soga om Eirik Viking]]*
* 1994 – *[[Frihetens regn]]*
* 1994 – *[[Det store spranget (film)|Det store spranget]]*
* 2005 – *[[Klodenes kamp (2005)|Klodenes kamp]]*
* 2005 – *[[Zathura (film)|Zathura]]*

## Referanser


## Eksterne lenker
* 
*
Sykehuset Levanger

**Sykehuset Levanger** er et sykehus på Levanger i Trøndelag. Før 2002 hadde institusjonen navnet **Innherred sykehus** og før det igjen **Nordre Trondhjems Amts Sygehus på Eidesøren**. 

Sykehuset ble vedtatt opprettet i 1840 og stod ferdig i 1843. Det er idag et av to sykehus i Helse Nord-Trøndelag, og har sentral og lokal sykehusfunksjon for ti kommuner. 

## Litteratur
*Gerd Søraa: *Innherred sykehus 1843–1979*, Nord-Trøndelag fylkeskommune (1979)
*Per Otto Foss: *Innherred sykehus. Medisinskfaglig utvikling 1975–1998*, Nord-Trøndelag fylkeskommune (1998)
Jim Broadbent

**Jim Broadbent** (født 1949) er en britisk teater-, TV- og filmskuespiller.

Han vant en Oscar i klassen beste mannlige birolle for sin rolle som «John Bayley» i filmen *[[Iris (film)|Iris]]*.

## Filmografi
* 1978 Skriket som Fielder
* 1985 Brazil som Dr. Jaffe
* 1987 Superman IV: The Quest for Peace som Jean Pierre Dubois
* 1989 Soga om Eirik Viking som en viking ved navn Ernest
* 1992 Fryktens spill som Col
* 1997 Frøken Smillas fornemmelse for snø som Dr. Lagermann
* 1998 The Avengers som en direktør
* 2001 Iris som John Bayley
* 2001 Bridget Jones’ dagbok som Mr. Colin Jones
* 2002 Gangs of New York som William "Boss" Tweed.
* 2004 Jorden rundt på 80 dager som William Thomson Kelvin
* 2005 Legenden om Narnia – Løven, heksa og klesskapet som Professor Kirke
* 2005 Robotene som Madame Gasket
* 2009 Harry Potter og Halvblodsprinsen som Horace Slughorn
* 2007 Hot Fuzz som insepktør Frank Butterman
* 2008 Indiana Jones og krystallhodeskallens rike som Dean Charles Stanforth
* 2010 Another Year som Tom Hepple.
* 2011 Harry Potter og dødstalismanene – del 2 som Professor Slughorn
* 2011 Jernkvinnen som Denis Thatcher. Ektemannen til Margaret Thatcher
* 2012 Cloud Atlas som kaptein Molyneux
* 2013 Closed Circuit som justisminister
* 2014 Paddington som Samuel Gruber
* 2014 Big Game som Fred Herbert. Tidligere CIA-agent
* 2015 Brooklyn som pastor Flood
* 2017 Paddington 2 som Samuel Gruber

## Referanser


## Eksterne lenker
* 
*
Benicio del Toro

**Benicio Monserrate Rafael del Toro Sánchez** (født 19. februar 1967 i San Juan i Puerto Rico) er en puertorikansk-amerikansk skuespiller.

Benicio del Toro spilte en av skurkene i James Bond-filmen *[[Med rett til å drepe]]* (1989). Han vant Oscar for beste mannlige birolle for rollen som Javier Rodriguez i filmen *[[Traffic (film)|Traffic]]* (2000).

Andre roller han har hatt er blant annet dr. Gonzo i *[[Fear and Loathing in Las Vegas]]* (1998), Franky Four Fingers i *[[Snatch]]* (2000) og Jack Rafferty i *[[Sin City]]* (2005).

## Rolleliste (utvalg)
* 1989 - Med rett til å drepe
* 1995 - De mistenkte
* 1998 - Frykt og avsky i Las Vegas
* 2000 - Traffic
* 2000 - Snatch
* 2001 - The Pledge
* 2003 - 21 Grams
* 2005 - Sin City
* 2010 - The Wolfman
* 2013 - 
* 2014 - Guardians of the Galaxy
* 2014 - Inherent Vice
* 2015 - Sicario
* 2017 - Star Wars: The Last Jedi
* 2018 - 

## Referanser


## Eksterne lenker
* 
* 
*
Skansenbrua

**Skansenbrua** er ei jernbanebru i Trondheim. Den lar Dovrebanen komme over Vestre kanalhavn og over på den kunstige øya Brattøra, som Trondheim sentralstasjon ligger på. Skansenbrua er ei klaffebru; det betyr at brospennet kan heves så høye båter kan passere under. Brua ble tatt i bruk for jernbanetrafikk 22. mars i 1918, og er den første av sin type i Norge. Bruas seilingshøyde lukket er 4,0 meter.

Skansenbrua ble bygget i forbindelse med byggingen av Dovrebanen, og avløste den gamle smalsporede brua som stod der tidligere. Over brua er det to spor, begge er elektrifiserte. Brua er konstruert av Joseph B. Strauss, som også var ansvarlig for den verdenskjente brua Golden Gate Bridge i San Francisco. Brua har en kontravekt opphengt i et stangparallellogram, samt motorer og tannhjul for å løfte og senke klaffen på brua. 

I 2005 ble Skansenbrua fredet. Gruppen Adamseplene har lagd en sang med tittelen «Skansenbrua».

## Referanser


## Litteratur
*

## Eksterne lenker
* Riksantikvaren: Skansen jernbanebro fredet (26. januar 2006)
*
Donkey Konga

***Donkey Konga*** er et musikkspill utviklet av Namco, utgitt høsten 2004 til Nintendo GameCube.  Spillet tar i bruk de spesielle spillkontrollene DK-Bongos som følger med. Konseptet går ut på å tromme eller klappe til ikoner som ruller over skjermen. Et gult ikon krever at det trommes på venstre bongo, et rødt ikon krever tromming på den høyre bongo, lilla ikon krever tromming på begge bongos samtidig og et lyseblått ikon krever at spilleren klapper i hendene. Når musikken spilles av, må spilleren slå på bongoene og klappe i takt med musikken for å vinne poeng og mynter. Spillet kan spilles med vanlig Nintendo GameCube kontroll. I tillegg til å spille til musikk, er det også minispill tilgjengelig som er spesielt tilpasset DK-Bongos. Opp til fire spillere kan koble seg til samme spill.

De amerikanske, japanske og europeiske versjonene av spillet har alle forskjellige sanger.

## Flere spill
To oppfølgere er laget, *[[Donkey Konga 2]]* og *[[Donkey Konga 3]]*. Begge er stort sett identiske til *Donkey Konga*, bortsett fra nye sanger, minispill, bakgrunner og flere Donkey Kong-figurer.

## Eksterne lenker
* Donkey Konga på MobyGames
* Donkey Konga på Nintendo.com
DK-Bongos

**DK-Bongos** er et tilbehør til Nintendo GameCubes Donkey Konga-spill, som ser ut som to tønner med et læraktig overtrekk. 
DK-Bongos har to overflater som spilleren må bruke hendene for å tromme på. En mikrofon er plassert på midten. Den reagerer på klapping og andre lyder. En start/pause-knapp er plassert under mikrofonen, primært brukt for å pause i spill og bekrefte valg i menyer.

DK-Bongos er kompatible med følgende Nintendo GameCube-spill:

* Donkey Konga (følger med)
* Donkey Konga 2 (følger med)
* Donkey Kong Jungle Beat (følger med)
* Odama

## Eksterne lenker
*
Matt Dillon

**Matthew** **Raymond Dillon** (født 18. februar 1964 i New Rochelle i New York) er en amerikansk skuespiller. Han ble Oscar-nominert for sin rolle som «Sgt. Jack Ryan» i *[[Crash (2004)|Crash]]*. Dillon er best kjent for å ha portrettert «Dally Winston» i Francis Ford Coppola-filmen *[[The Outsiders]]* fra 1983.

## Filmografi
* Komedien Alle elsker Mary (1998)
* Thrilleren Wild Things (1998)
* svart komedie One Night at McCool’s (2001)
* Factotum (2005)
* Komedien Herbie – Full tank (2005)
* Komedien Du, jeg og Dupree (2006)
* Actionfilmen Armored (2009)
* Animasjonsfilmen Rock Dog (2016)
* Komedien Going in Style (2017)
* The House That Jack Built (2018)

## Referanser


## Eksterne lenker
*